
คู่มือการให้บริการ : การขอรับการสงเคราะห์ผู้ป่วยเอดส์
หน่วยงานที่ให้บริการ : เทศบาลตำบลกันทรวิชัย  อำเภอกันทรวิชัย  จังหวัดมหาสารคาม

1. ชื่อกระบวนงาน :  การขอรับการสงเคราะห์ผู้ป่วยเอดส์
2. หน่วยงานที่ให้บริการ : เทศบาลตำบลกันทรวิชัย  อำเภอกันทรวิชัย  จังหวัดมหาสารคาม
3. ช่องทางให้บริการ 
     1)  สถานที่ให้บริการ : กองสวัสดิการสังคม  เทศบาลตำบลกันทรวิชัย  อำเภอกันทรวิชัย  จังหวัดมหาสารคาม
        โทร 043-789-105  
    2) ระยะเวลาเปิดให้บริการ : วันจันทร์ - วันศุกร์   เวลา  08.30 – 16.30  น. (มีพักเที่ยง)
			         (ยกเว้นวันหยุดที่ทางราชการกำหนด)
4. กฎหมายที่เกี่ยวข้อง : ระเบียบกระทรวงมหาดไทยว่าด้วยหลักเกณฑ์การจ่ายเงินสงเคราะห์เพื่อการยังชีพ 
    ขององค์กรปกครองส่วนท้องถิ่น  พ.ศ. 2548
5. หลักเกณฑ์  วิธีการ และเงื่อนไข
    หลักเกณฑ์ : ผู้มีสิทธิจะได้เงินสงเคราะห์  ต้องมีคุณสมบัติและไม่มีลักษณะต้องห้าม  ดังต่อไปนี้  
1) เป็นผู้ป่วยเอดส์ที่แพทย์ได้รับรองและทำการวินิจฉัยแล้ว
2) มีภูมิลำเนาอยู่ในเขตพื้นที่องค์กรปกครองส่วนท้องถิ่น
3) มีรายได้ไม่เพียงพอแก่การยังชีพ หรือถูกทอดทิ้ง หรือขาดผู้อุปการะเลี้ยงดู หรือไม่สามารถประกอบอาชีพเลี้ยงตนเองได้ 
ในการขอรับการสงเคราะห์ผู้ป่วยเอดส์ที่ได้รับความเดือดร้อนกว่า หรือผู้ที่มีปัญหาซ้ำซ้อน หรือผู้ที่อยู่อาศัยอยู่ในพื้นที่ห่างไกลทุรกันดารยากต่อการเข้าถึงบริการของรัฐเป็นผู้ได้รับการพิจารณาก่อน   
วิธีการ
1) ผู้ป่วยเอดส์ยื่นคำขอตามแบบพร้อมเอกสารหลักฐานต่อองค์กรปกครองส่วนท้องถิ่น ณ ที่ทำการองค์กรปกครองส่วนท้องถิ่นด้วยตนเองหรือมอบอำนาจให้ผู้อุปการะมาดำเนินการก็ได้
2) ผู้ป่วยเอดส์รับการตรวจสภาพความเป็นอยู่ว่าเป็นผู้มีคุณสมบัติสมควรจะได้รับการสงเคราะห์หรือไม่  โดยพิจารณาจากความเดือดร้อนเป็นผู้ที่มีปัญหาซ้ำซ้อนหรือเป็นผู้ที่อาศัยอยู่ในพื้นที่ห่างไกลทุรกันดารยากต่อการเข้าถึงบริการของรัฐ
3) กรณีผู้ป่วยเอดส์ที่ได้รับเบี้ยยังชีพย้ายที่อยู่ถือว่าขาดคุณสมบัติตามนัยแห่งระเบียบต้องไปยื่นความประสงค์ต่อองค์กรปกครองส่วนท้องถิ่นแห่งใหม่ที่ตนย้ายไปเพื่อพิจารณาใหม่

6. ขั้นตอน  ระยะเวลา  และส่วนงานที่รับผิดชอบ
 
	ที่
	ขั้นตอน
	รายละเอียด
	ระยะเวลา
	หน่วยงานที่รับผิดชอบ

	1
	การกรอกแบบฟอร์ม ยื่นเอกสารหลักฐาน  และตรวจสอบเอกสาร
	ผู้รับบริการกรอกแบบฟอร์มยื่นคำขอ พร้อมเอกสารหลักฐาน และเจ้าหน้าที่ตรวจสอบความถูกต้อง ครบถ้วนของแบบและเอกสารประกอบ
	45 นาที
	กองสวัสดิการสังคม

	2.
	การพิจารณา
	ออกใบนัดหมายตรวจสภาพความเป็นอยู่และคุณสมบัติ
	15 นาที
	กองสวัสดิการสังคม

	
	
	ตรวจสภาพความเป็นอยู่และคุณสมบัติของผู้ประสงค์รับการสงเคราะห์
	3 วัน
(ไม่เกิน 3 วันนับจากได้รับคำขอ)
	กองสวัสดิการสังคม

	
	
	จัดทำทะเบียนประวัติพร้อมเอกสารหลักฐานประกอบความเห็นเพื่อเสนอผู้บริหารพิจารณา
	2 วัน
(ไม่เกิน 2 วันนับจากการออกตรวจสภาพความเป็นอยู่)
	กองสวัสดิการสังคม

	
	
	พิจารณาอนุมัติ
	7  วัน
(1. ไม่เกิน 7 วันนับแต่วันที่ยื่นคำขอ
2. กรณีมีข้อขัดข้องเกี่ยวกับการพิจารณา ได้แก่ สภาพความเป็นอยู่ คุณสมบัติ หรือข้อจำกัดด้านงบประมาณ จะแจ้งเหตุขัดข้องให้ผู้ขอทราบไม่เกินระยะเวลาที่กำหนด)
	- นายกเทศมนตรีตำบลกันทรวิชัย
- กองสวัสดิการสังคม

7.  เอกสารหลักฐานประกอบการยื่นคำขอ

	ที่
	รายการเอกสาร
	จำนวน
	หมายเหตุ

	1
	สำเนาบัตรประจำตัวประชาชนหรือบัตรอื่นที่ออกให้โดยหน่วยงานของรัฐ พร้อมรับรองสำเนาถูกต้อง
	1  ฉบับ
	

	2
	สำเนาทะเบียนบ้าน พร้อมรับรองสำเนาถูกต้อง
	1 ฉบับ
	

	3
	สำเนาสมุดบัญชีเงินฝากธนาคาร พร้อมรับรองสำเนาถูกต้อง 

	1 ฉบับ
	กรณีผู้ขอรับการสงเคราะห์ประสงค์ขอรับเงินสงเคราะห์โดยโอนเงินเข้าบัญชีเงินฝากธนาคาร

	4
	หนังสือมอบอำนาจ
	1 ฉบับ
	กรณีมอบอำนาจให้ดำเนินการแทน

	5  
	สำเนาบัตรประจำตัวประชาชนหรือบัตรอื่นที่ออกให้โดยหน่วยงานของรัฐที่มีรูปถ่ายของผู้รับมอบอำนาจ
	1 ฉบับ
	กรณีมอบอำนาจให้ดำเนินการแทน

	6
	สำเนาทะเบียนบ้านของผู้รับมอบอำนาจ
	1  ฉบับ
	กรณีมอบอำนาจให้ดำเนินการแทน



8.  ค่าธรรมเนียม :  ไม่มีค่าธรรมเนียม

แบบคำขอรับการสงเคราะห์

